Diari Oficial de la Generalitat Valenciana


Sumari del DOGV 9348, del 26-05-2022 (2022/4642)

RESOLUCIÓ de 18 de maig de 2022, de la Conselleria de Sanitat Universal i Salut Pública, per la qual es crea el segell electrònic per al Departament de Salut València‒La Fe, per a actuació administrativa automatitzada.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9348

Data del DOGV
:   26-05-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/4642


Data del document
:   18-05-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 18 de maig de 2022, de la Conselleria de Sanitat Universal i Salut Pública, per la qual es crea el segell electrònic per al Departament de Salut València‒La Fe, per a actuació administrativa automatitzada. [2022/4642]  
La Llei 40/2015, d'1 d'octubre, de règim jurídic del sector públic (d'ara en endavant Llei 40/2015), en l'article 40, permet l'ús de segells electrònics basats en certificats electrònics que reunisquen els requisits exigits per la legislació de signatura electrònica, per a la identificació i l'autenticació de l'exercici de la competència en l'actuació administrativa automatitzada.  
L'article 41 i l'article 42 de l'esmentada norma regulen l'actuació administrativa automatitzada, estableixen la possibilitat d'usar com a sistema de signatura electrònica el segell electrònic d'administració pública, òrgan, organisme públic o entitat de dret públic, basat en certificat electrònic reconegut o qualificat que reunisca els requisits exigits per la legislació de signatura electrònica.  
En el mateix sentit, el Reial decret 203/2021, de 30 de març, pel qual s'aprova el Reglament d'actuació i funcionament del sector públic per mitjans electrònics, en el seu article 15 i article 20, estableix que les administracions públiques podran utilitzar, per a la seua identificació electrònica i per a garantir l'origen i integritat dels documents electrònics, entre altres, el segell electrònic i la previsió de la utilització d'aquests segells electrònics dins de la tramitació administrativa automatitzada dels procediments que cada administració determine.  
  
La Llei 39/2015, d'1 d'octubre, del procediment administratiu comú de les administracions públiques, en l'article 27.1 en regular les còpies electròniques autèntiques, estableix que les comunitats autònomes podran realitzar còpies autèntiques mitjançant funcionari habilitat o mitjançant actuació administrativa automatitzada.  
En l'àmbit autonòmic, el Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana, modificat per la Llei 9/2019, de 23 de desembre, de la Generalitat, conté en el seu títol VI normes sobre l'Administració electrònica, que disposa en els seus articles 78 i 79.2 que la creació de segells electrònics es realitzarà mitjançant resolució dels òrgans superiors de la conselleria o titulars dels organismes públics competents, que es publicarà en la seu electrònica, i que haurà d'emetre's resolució d'aprovació de l'òrgan administratiu que gestione els sistemes o aplicacions informàtiques que vagen a ser utilitzats per a la gestió d'actuacions administratives automatitzades, amb un informe previ emés per l'òrgan directiu amb competències horitzontals en matèria de tecnologies de la informació i les comunicacions de la Generalitat.  
  
Tenint en compte les competències que estableix la Llei 14/1986, de 25 d'abril, general de sanitat; la Llei 10/2014, de 29 de desembre, de la Generalitat, de salut de la Comunitat Valenciana, i el decret 30/2012, de 3 de febrer, del Consell, pel qual es modifica l'estructura, funcions i règim retributiu del personal directiu d'institucions sanitàries de la Conselleria de Sanitat, que en l'article 3.1 d'aquest últim, estableix com a personal directiu de departament la Gerència de Departament. Correspon a la persona titular de la Gerència la responsabilitat màxima sobre la direcció i gestió de tots els recursos assistencials del departament de salut.  
Respecte de la competència per al procediment de digitalització, el Reial decret 783/2001, de 6 de juliol, pel qual s'aprova el Reglament sobre protecció sanitària contra radiacions ionitzants, en l'article 38, ordena l'arxiu de documentació referent a l'historial dosimètric en cada departament de salut dels treballadors exposats, i l'article 27, apartat 2, de la Llei 3/2005, de 15 de juny, de la Generalitat, d'arxius, estableix que els centres sanitaris i els centres docents de titularitat de la Generalitat tindran els seus propis arxius, i també el Decret 50/2018, de 27 d'abril, del Consell, pel qual es regula la gestió documental, l'organització i el funcionament dels arxius de la Generalitat.  
  
D'acord amb el Decret 220/2014, de 12 de desembre, amb data 12 de maig de 2022, la Direcció General de Tecnologies de la Informació i de la Comunicació de la Generalitat ha emés informe de coordinació informàtica, dictat segons l'article 94 de l'esmentat decret.  
  
En virtut de l'exposat i de conformitat amb les facultats conferides per l'article 28 de la Llei 5/1983, de 30 de desembre, del Consell, i del que s'estableix en l'article 9 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions; el Decret 185/2020, de 16 de novembre, del Consell, d'aprovació del Reglament orgànic i funcional de la Conselleria de Sanitat Universal i Salut Pública, i l'Ordre 3/2022, de 22 d'abril, de la Conselleria de Sanitat Universal i Salut Pública, per la qual es desplega l'esmentat decret, resolc:  
  
  
Primer. Objecte  
L'objecte d'aquesta resolució és la creació del segell electrònic del Departament de Salut ValènciaLa Fe de la Conselleria de Sanitat Universal i Salut Pública, que s'utilitzarà com a sistema de signatura electrònica per a la identificació i l'autenticació de l'exercici de la competència, en les actuacions administratives automatitzades que es generen en l'àmbit de competències d'aquest departament de salut, l'aprovació de l'actuació administrativa automatitzada de digitalització de documentació del Servei de Protecció Radiològica de l'esmentat departament de salut i el procediment per a l'aprovació d'actuacions administratives automatitzades en l'àmbit de les competències de l'esmentat departament de salut.  
  
Segon. Creació del segell electrònic  
Es crea el segell electrònic del Departament de Salut ValènciaLa Fe de la Conselleria de Sanitat Universal i Salut Pública, basat en un certificat reconegut o qualificat, com a sistema de signatura electrònica per a garantir l'autenticitat i la integritat dels documents en les actuacions administratives automatitzades en l'exercici de les seues competències.  
  
Tercer. Actuacions administratives automatitzades  
1. El segell electrònic del Departament de Salut València-La Fe de la Conselleria de Sanitat Universal i Salut Pública serà utilitzat per a l'actuació administrativa automatitzada del Procediment de Digitalització de documentació del Servei de Protecció Radiològica del Departament de Salut València-La Fe.  
2. Així mateix, les aplicacions informàtiques que vagen a ser utilitzades per a la gestió d'actuacions administratives automatitzades en l'àmbit de competències pròpies del Departament de Salut València-La Fe hauran de ser prèviament aprovades mitjançant resolució del titular de la Gerència del Departament de Salut València-La Fe, amb un informe previ emés per l'òrgan directiu amb competències horitzontals en matèria de tecnologies de la informació i les comunicacions de la Generalitat d'acord amb la normativa en matèria d'administració electrònica de la Comunitat Valenciana, que se sol·licitarà per conducte de la Sotssecretaria.  
Aquesta resolució d'aprovació de l'actuació administrativa automatitzada haurà de ser publicada en la seu la Generalitat.  
  
Quart. Òrgans competents  
La titularitat i custòdia del segell electrònic que es crea per aquesta resolució correspon a la Gerència del Departament de Salut ValènciaLa Fe de la Conselleria amb competències en matèria de sanitat i salut pública.  
La Gerència del Departament de Salut serà responsable de la utilització d'aquest segell en l'àmbit del seus competències. Així mateix, aquesta Gerència será considerada responsable a l'efecte d'impugnació de les actuacions automatitzades definides en l'apartat segon d'aquesta resolució i signades amb aquest segell electrònic.  
La definició de les especificacions, programació, manteniment, supervisió i control de qualitat i, en el seu cas, auditoria del sistema d'informació i del seu codi font corresponen a l'òrgan amb competències en sistemes d'informació del Departament de Salut València-La Fe.  
  
  
  
  
Cinqué. Verificació del certificat  
La verificació del certificat del segell electrònic, i també dels documents generats amb aquest, podrà realitzar-se a través de l'Agència de Tecnologia i Certificació Electrònica ACCV; i també a través del servei VALIDE de la plataforma de validació de certificats de l'Administració General de l'Estat, en l'adreça electrònica següent:   
  
https://valide.redsara.es/valide/validarcertificado/ejecutar.html>  
  
Sisé. Publicitat  
Aquesta resolució es publicarà en el Diari Oficial de la Generalitat Valenciana i estarà disponible en la seu electrònica de la Generalitat.  
  
Així mateix, les disposicions de desenvolupament s'hauran de publicar en la seu electrònica de la Generalitat.  
  
Seté. Eficàcia  
Aquesta resolució produirà efectes des de l'endemà de la publicació en el Diari Oficial de la Generalitat Valenciana.  
  
Aquesta resolució posa fi a la via administrativa i en contra es podrà interposar recurs potestatiu de reposició davant el mateix òrgan que va dictar l'acte, en el termini d'un mes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o ser recorreguda en via contenciosa administrativa en el termini de dos mesos comptats des de l'endemà de la publicació en el Diari Oficial de la Generalitat Valenciana, davant el Tribunal Superior de Justícia de la Comunitat Valenciana, d'acord amb el que estableixen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que es puga interposar qualsevol altre recurs dels previstos en la legislació vigent.  
  
València, 18 de maig de 2022.- El conseller de Sanitat Universal i Salut Pública: Miguel Mínguez Pérez.